
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 

ПУРНЕ ТЕ ТИВӖҪЛӖ МЕДИЦИНА СТРАХОВАНИЙӖН 

ТЕРРИТОРИ ФОНЧӖН 2016 ҪУЛХИ 

БЮДЖЕЧӖ ҪИНЧЕН
Чӑваш Республикин Патшалӑх Канашӗ

2015 ҫулхи раштав уйӑхӗн 8-мӗшӗнче

йышӑннӑ

1 статья.
Чӑваш Республикин Пурне те тивӗҫлӗ медицина страхованийӗн территори фончӗн 2016 ҫулхи бюджечӗн тӗп паллисем

Чӑваш Республикин Пурне те тивӗҫлӗ медицина страхованийӗн территори фончӗн (малалла – Фонд) 2016 ҫулхи бюджечӗн тӗп паллисене ҫирӗплетес:

1) Фонд бюджечӗн палӑртакан тупӑшӗсен пӗтӗмӗшле калӑпӑшне 10841112,7 пин тенкӗ чухлӗ, ҫав шутра Пурне те тивӗҫлӗ медицина страхо-ванийӗн федераци фончӗн бюджетӗнчен илекен бюджетсем хушшинчи трансфертсен шучӗпе 10542177,7 пин тенкӗ чухлӗ, Раҫҫей Федерацийӗн субъекчӗсен пурне те тивӗҫлӗ медицина страхованийӗн территори фончӗсен бюджечӗсенчен илекен бюджетсем хушшинчи трансфертсен 
шучӗпе 298935,0 пин тенкӗ чухлӗ;
2) Фонд бюджечӗн тӑкакӗсен пӗтӗмӗшле калӑпӑшне 10841112,7 пин тенкӗ чухлӗ, ҫав шутра Раҫҫей Федерацийӗн субъекчӗсен пурне те тивӗҫлӗ медицина страхованийӗн территори фончӗсен бюджечӗсене паракан бюджетсем хушшинчи трансфертсем 257135,2 пин тенкӗ чухлӗ.
2 статья.
Фонд бюджечӗн тупӑшӗсен тӗп администраторӗсем тата 2016 ҫулта Фонд бюджечӗн дефицитне укҫа-тенкӗпе тивӗҫтермелли ҫӑл куҫсен тӗп администраторӗсем

1. Фонд бюджечӗн тупӑшӗсен тӗп администраторӗсен переченьне ҫак Саккун ҫумне 1-мӗш хушса ҫырнипе килӗшӳллӗн ҫирӗплетес.

2. Фонд бюджечӗн дефицитне укҫа-тенкӗпе тивӗҫтермелли ҫӑл куҫ​сен тӗп администраторӗсен переченьне ҫак Саккун ҫумне 2-мӗш хушса ҫырнипе килӗшӳллӗн ҫирӗплетес.

3 статья.
Фонд бюджечӗн 2016 ҫулхи бюджет укҫи-тенки

Фонд бюджечӗн бюджет укҫи-тенкине 2016 ҫул валли бюджетсен тӑкаксен классификацийӗн пайӗсем, ҫум пайӗсем, тӗллевлӗ статйисем, тӑкаксен тӗсӗсен ушкӑнӗсем тата ҫум ушкӑнӗсем тӑрӑх пайласа панине ҫак Саккун ҫумне 3-мӗш хушса ҫырнипе килӗшӳллӗн ҫирӗплетес. 

4 статья.
Фонд бюджетне 2016 ҫулта пурнӑҫлассин уйрӑмлӑхӗсем

1. Ҫапла палӑртас: Раҫҫей Федерацийӗн Бюджет кодексӗн 217 статйин 3-мӗш пункчӗпе килӗшӳллӗн Фонд бюджетне ҫак Саккуна улшӑнусем кӗртмесӗр пурнӑҫлассин уйрӑмлӑхсемпе ҫыхӑннӑ Фонд бюджечӗн пӗтӗм​летнӗ бюджет ҫырӑвӗн кӑтартӑвӗсене улшӑнусем кӗртмелли никӗс ҫакӑ пулса тӑрать:

Раҫҫей Федерацийӗн бюджет классификацине улшӑнусем кӗртни;

тӗллевлӗн уйӑрса паракан субсидисене, субвенцисене, бюджетсем хушшинчи ытти трансфертсене тата уйрӑм ҫынсемпе юридически сӑпатсенчен каялла тавӑрса памалла мар майпа кӗрекен укҫа-тенке ҫак Саккунпа ҫирӗплетнӗ пӗтӗмӗшле калӑпӑшран ирттерсе илни, ҫавӑн пекех асӑннӑ укҫа-тенкӗ шайне чакарни (кирлӗ пулманран каялла тавӑрса пани).

2. Ҫапла палӑртас: Федерацин "Раҫҫей Федерацийӗнчи пурне те тивӗҫлӗ медицина страхованийӗ ҫинчен" 2010 ҫулхи чӳк уйӑхӗн 29-мӗшӗнчи 326-ФЗ №-лӗ саккунӗн 28 статйин 4-мӗш пайӗн 5-мӗш пункчӗпе килӗ​шӳллӗн 2015 ҫулта кашни страхлав медицина организацийӗ валли шутласа ҫирӗплетнӗ укҫа-тенкӗ калӑпӑшне, ӑна асӑннӑ страхлав медицина организацийӗнчи страхланӑ ҫынсен йышне тата ҫын пуҫне уйрӑммӑн палӑртнӑ норматива тӗпе хурса шутласа палӑртаҫҫӗ, перекетленине пула пуҫтарӑннӑ укҫа-тенкӗн 10 процентне 2016 ҫулта страхлав медицина организацийӗсен укҫи-тенкине ӳстерме яраҫҫӗ. 
5 статья. Фондӑн нормӑланӑ страхлав саппасӗ

1. Фондӑн нормӑланӑ страхлав саппасӗн укҫа-тенкӗ виҫине 2016 ҫулта 900000,0 пин тенкӗ чухлӗ ҫирӗплетес.

Фондӑн нормӑланӑ страхлав саппасӗн Фонд бюджетӗнче 2016 ҫулхи кӑрлач уйӑхӗн 1-мӗшӗ тӗлне юлнӑ укҫа-тенкӗ юлашкийӗсене 2016 ҫулта Фондӑн нормӑланӑ страхлав саппасне тултарма ямалла.

2. Нормӑланӑ страхлав саппасӗн укҫи-тенкипе ҫакӑн валли усӑ 
кураҫҫӗ: 
1) страхлав медицина организацийӗсене хушма укҫа-тенкӗ уйӑрса пурне те тивӗҫлӗ медицина страхованийӗн территори программисене пурнӑҫлассине укҫа-тенкӗпе тивӗҫтерме; 

2) страхланӑ ҫынсене пурне те тивӗҫлӗ медицина страхованийӗн 
полисне панӑ Раҫҫей Федерацийӗн субъекчӗн территорийӗн тулашӗнче кӳнӗ медицина пулӑшӑвӗшӗн тӳлесе татӑлма; 

3) медицина организацийӗсене медицина пулӑшӑвӗн тивӗҫеслӗхӗ тата пахалӑхӗ енӗпе Фонд палӑртнӑ тӗллевлӗ пӗлтерӗшсене пурнӑҫланӑшӑн хавхалантарса тӳлеме. Кун пек чухне нормӑланӑ страхлав саппасӗн ҫав тӗллев​сем валли яракан укҫи-тенки нормӑланӑ страхлав саппасӗн пӗтӗмӗшле укҫи-тенки виҫин 10 процентӗнчен ытла пулмалла мар.
6 статья.
Пурне те тивӗҫлӗ медицина страхованийӗн ӗҫне тытса пыма тухакан тӑкаксен виҫи

Страхлав медицина организацийӗсем валли пурне те тивӗҫлӗ медицина страхованийӗн ӗҫне тытса пыма тухакан тӑкаксен виҫине страхлав медицина организацине пӗр ҫын пуҫне уйрӑммӑн палӑртнӑ норматив тӑрӑх куҫарса панӑ укҫа-тенкӗ суммин 1,0 проценчӗ чухлӗ виҫепе ҫирӗплетес.

